राखेप सदस्य धमलाको नेतृत्वमा ई–स्पोर्ट्स
ई–स्पोर्ट्स संघ नेपाल (इसान) को पहिलो साधारणसभाले राष्ट्रिय खेलकुद परिषद् (राखेप) का सदस्य अञ्जन धमलाको अध्यक्षतामा १६ सदस्यीय केन्द्रीय कार्यसमिति चयन गरेको छ ।
काठमाडौँ — ई–स्पोर्ट्स संघ नेपाल (इसान) को पहिलो साधारणसभाले राष्ट्रिय खेलकुद परिषद् (राखेप) का सदस्य अञ्जन धमलाको अध्यक्षतामा १६ सदस्यीय केन्द्रीय कार्यसमिति चयन गरेको छ ।वरिष्ठ उपाध्यक्षमा हिमविक्रम केसी, उपाध्यक्षमा कुलदीप राई र पुरन खड्का, महासचिवमा पवन कार्की तथा सचिवमा आशिष दाहाल र बालकुमार केसी चुनिए ।घनश्याम ढुंगेल, सजिव भट्टराई, सिजन भट्टराई, पुकार केसी, डा. घनश्याम पाण्डे, प्रज्ज्वल कडरिया, विपुल भट्टराई, मौसमी लामा र विजय खड्का सदस्यमा चयन भए । समान १–१ उपाध्यक्ष र सचिव तथा तीन सदस्यको मनोनयनपछि कार्यसमितिले पूर्णता पाउने छ ।साधारण सभामा ५ प्रदेश र २६ जिल्लाका प्रतिनिधिले भाग लिएका थिए । राष्ट्रिय खेलकुद परिषद्मा दर्ता भएको पछिल्लो खेल संघ हो । हाङचाउ एसियाली खेलकुदपछि मात्र संघ दर्ता प्रक्रियामा गएको थियो ।गत असोजमा चीनको हाङचाउमा सम्पन्न एसियाडमा ई–स्पोर्टस पनि समावेश थियो । नेपालले पनि खेलाडी सहभागिता गराएको थियो ।